**MAGYARORSZÁG NEMZETI PARKJAI**

**1. Hortobágyi Nemzeti Park** (alapítva: 1973)

* 80 549 hektár (fokozottan védett 1 285 hektár)
* az Alföld legnagyobb összefüggő szikes pusztai darabja a Tiszántúlon, a Tisza és a Keleti-főcsatorna között
* **1999. december 1**-je óta a világörökség része
* nevezetessége az ősi idők pusztai életét idéző híres, ridegen tartott magyar **szürkegulya**, **rackajuhnyáj**, a **magyar lovak**, **bivalyok** és a **szikesek** formavilága
* Székhelye: **Debrecen**

**2. Kiskunsági Nemzeti Park** (alapítva: 1975)

* 56 761 hektár (fokozottan védett 12 457 hektár)
* a Duna-Tisza-köze D-i részén több különböző tájegységből áll
* nevezetessége a **szikes puszták** és **homokbucka-vonulatok** sajátos formakincse és élővilága
* Székhelye: **Kecskemét**

**3. Bükki Nemzeti Park** (alapítva: 1976)

* 43 130 hektár (fokozottan védett 3 774 hektár)
* az ország **legnagyobb hegyvidéki, erdős nemzeti** parkja az Északi-középhegységben, Szilvásvárad és Lillafüred között
* nevezetességei a **mészkőhegység** változatos kőzetei, különleges **sziklaalakzatai** ("a bükki kövek") és karsztformái: **ősember által is lakott barlangok**, víznyelők, szurdokok
* Székhelye: **Eger**

**4. Aggteleki Nemzeti Park** (alapítva: 1985)

* 19 892 hektár (fokozottan védett 3 922 hektár)
* Észak-Magyarországon az Aggteleki-Rudabányai-hegységben helyezkedik el, a szlovák határ mentén
* **1995** óta a világörökség része
* Nevezetességei: itt található Európa egyik legnagyobb **cseppkőbarlang**ja: a **Baradla** (26 km hosszú, ebből 8 km Szlovákiában a Domica)
* Jellegzetesek a **mészkőhegység kőzetei**, sziklaalakzatai, szurdokai és karsztformái: **barlangok**, zsombolyok, víznyelők, valamint a mozaikos élőhelyekhez igazodó, bennszülött fajokban gazdag **élővilág**
* Székhelye: **Jósvafő**

**5. Fertő-Hanság Nemzeti Park** (alapítva: 1991)

* 23 588 hektár (fokozottan védett 7 492 hektár)
* Nyugat-Magyarországon az osztrák határon
* Nevezetessége az egykori **mocsár- és lápvilág** egyedülálló **növény- és állattani**, kultúrtörténeti értékei. Székhelye: **Sarród** (Kócsagvár)

**6. Duna-Dráva Nemzeti Park** (alapítva: 1996)

* 49 473 hektár (fokozottan védett 14 123 hektár)
* a Dél-Dunántúl térségében a Dráva és a Duna mentén hosszan elnyúló területen
* Nevezetességei a folyókhoz kötődő természeti értékek: a **Dráva természetes folyószakasza**, az **ős-Duna maradványai**, az **ártéri élővilág**, köztük a **gemenci erdő vadrezervátuma**
* Székhelye: **Pécs**

**7. Körös-Maros Nemzeti Park** (alapítva: 1997)

* 50 134 hektár (fokozottan védett 6 411 hektár)
* Az ország délkeleti részén a Körösök és a Maros folyó vízrendszerének vidéke a Tiszáig
* Nevezetességei a Magyarországon egyedül itt élő **állat- és növényritkaságok**, köztük a **túzok** Európában legnagyobb állománya **Dévaványán** (Békés megye), valamint a változatos folyóvízi és szikes formák és folyamatok
* Székhelye: **Szarvas**

**8. Balaton-felvidéki Nemzeti Park** (alapítva: 1997)

* 56 998 hektár (fokozottan védett 11 134 hektár)
* A Dunántúlon a Balaton északi partján húzódó régió a Kis-Balaton tájvédelmi körzetével együtt, egyedülálló földtani, tájképi természeti értékekkel
* Nevezetességei a változatos **kőzetfeltárások**, az ehhez igazodó sajátos **formakincs**, a magyar **kultúrtörténet** nevezetességei, a sajátos gazdálkodás.

**9. Duna-Ipoly Nemzeti** Park (alapítva: 1997)

* 60 314 hektár (fokozottan védett 16 119 hektár)
* Budapesttől északra, a Pilis, a Visegrádi-hegység és a Börzsöny-hegység nagyobb részén, a Duna és az Ipoly folyók között
* Magában foglalja a festői szépségű **Dunakanyart** és a **Szentendrei-szigetet.**
* Nevezetességei: a vulkáni képződmények és formakincs, a művészeti és kultúrtörténeti értékeke, s a történelmi emlékek a római kortól a **Visegrádi királyi palotá**ig.

**10. Őrségi Nemzeti Park** (alapítva: 2002)

* 40 000 hektár
* Az **1978**-ban alapított **Őrségi Tájvédelmi Körzet**, az **1976**-ban alapított **Szentgyörgyvölgyi Tájvédelmi Körzet**, valamint a Belső-Őrség határán futó **Rába-völgy természetközeli** állapotú **területeit** öleli fel a szlovén - osztrák - magyar **hármashatárnál**
* Területén számos **tőzegmohaláp** és láprét található
* Állatvilága igen változatos, itt él Magyarország leggazdagabb **lepkefaunája**
* A szeres települések és az erdőben gazdag táj számos népi építészeti és kultúrtörténeti emlékhelynek adnak otthont